16 Fa Babelona yo Mogolo a sena go senngwa, go tla nna le letsholo la go tlhasela batho ba ga Jehofa, mme ka nako eo, re tla tlhoka gore re bo re le mo tshireletsong e Jehofa a tla e nayang batlhanka ba gagwe. E re ka tlhaselo eno e tla simolola karolo ya bofelo ya “pitlagano e kgolo” Jehofa ka boene o tla kaela dilo mo lefatsheng a bo a tlhophe nako e a tla fedisang lefatshe ka yone. (Math. 24:21; Esek. 38:2-4) Ka nako eo, Gogo o tla tlhasela “batho ba ba phuthilweng mmogo go tswa mo ditšhabeng,” e leng batho ba ga Jehofa. (Esek. 38:10-12) Tlhaselo eo e tla bo e le letshwao la go diragatsa katlholo ga ga Jehofa kgatlhanong le Gogo le lesomo la gagwe. Jehofa o tla godisa bolaodi jwa gagwe mme a itshepise leina la gagwe ka gonne a re: “Eleruri ke [tla] . . . dira gore ke itsiwe fa pele ga matlho a ditšhaba di le dintsi; mme ba tla itse gore ke nna Jehofa.”—Esek. 38:18-23.